Ministrica feštu za 40. rođendan platila EU novcem! Račun je bio 24.000 kuna!

Bivša ministrica regionalnog razvoja i fondova EU Gabrijela Žalac (HDZ) svoj je 40. rođendan proslavila u restoranu Šarm u Heinzlovoj ulici u Zagrebu.

Račun je bio pozamašan, ukupno oko 24.000 kuna, otkriva Telegramov novinar Drago Hedl. Žalac je rođendan slavila početkom veljače 2019. godine. Hedl otkriva kako je račun podmiren – EU novcem!

Ministarstvo regionalnog razvoja i fondova EU taj je račun odobrilo za plaćanje 4. ožujka 2019. godine, na teret Operativnog programa Konkurentnost i kohezija, dakle iz sredstava EU.

“Sporni račun nalazi se u spisu predmeta Ureda europskog javnog tužitelja, temeljem čijeg naloga je lani Žalac uhićena pod sumnjom za nezakonitosti u postupku javne nabave informatičkog sustava, poznatoj kao ”afera software” koju je otkrio Telegram”, piše taj portal danas.

Na rođendanu su se kao predjelo služili pršut, kulen i sir, tuna salata i meskička salata, a od toplih jela rižoto s piletinom i povrćem, medaljoni u umaku od šampinjona s njokima, punjeni ramstek s karameliziranim lukom i prženim dukatima krumpira, zeleni rezanci u umaku od lososa.

Na rođendanu je bilo 30 osoba. Telegram otkriva kako su na fešti bili i tadašnji ministar poljoprivrede Tomislav Tolušić te današnja viceguvernernica Hrvatske narodne banke Ivana Jakir Bajo.

Objava Ministrica feštu za 40. rođendan platila EU novcem! Račun je bio 24.000 kuna! pojavila se prvi puta na Danica.hr.